BRIC-ის I სამიტი
BRIC-ის I სამიტი შედგა 2009 წლის 16 ივნისს რუსეთის ქალაქ ეკატერინბურგში. BRICS-ის 2009 წლის შემადგენლობა:  ბრაზილია — პრეზიდენტი ლუის ინასიუ ლულა და სილვა,  რუსეთი — პრეზიდენტი დიმიტრი მედვედევი,  ინდოეთი — პრემიერ-მინისტრი მანმოჰან სინგჰი,  ჩინეთი — თავჯდომარე ჰუ ძინტაო. სამიტის ფარგლებში შედგა ორი შეხვედრა: თავდაპირველად ვიწრო წრეში, შემდეგ კი გაიმართა მოლაპარაკებები დელეგაციის წევრთა თანდასწრებით. დიმიტრი მედვედევმა BRIC-ის სახელმწიფოთა სახელით გააკეთა განცხადება. აღნიშნულის გარდა სამიტზე მიღებულ იქნა ორი განცხადება: BRIC-ის სახელმწიფოთა ლიდერების ერთობლივი 16 პუნქტიანი განცხადება; BRIC-ის წევრ სახელმწიფოთა ერთობლივი განცხადება გლობალური სასურსათო უსაფრთხოების შესახებ.